Datum: 03.02.2026

V skladu z 52. in 4. alinejo 54. člena Zakona o stvarnem premoženju države in samoupravnih lokalnih skupnosti (Ur. list RS, št. 11/18, 79/18, 61/20-ZDLGPE in 175/20) ter 19. členom Uredbe o stvarnem premoženju države in samoupravnih lokalnih skupnosti (Ur. list RS, št. 31/18) Občina Pivka, Kolodvorska cesta 5, Pivka objavlja

**N A M E R O**

**O SKLENITVI NEPOSREDNE POGODBE**

**1. Naziv in sedež upravljavca, ki sklepa pravni posel razpolaganja s stvarnim premoženjem**

OBČINA PIVKA, Kolodvorska cesta 5, 6257 Pivka

**2. Opis predmeta neposredne pogodbe**

Predmet neposredne pogodbe je prodaja nepremičnine:

- s parc. št. 4269/5 k.o. 2501 Petelinje (ID znak parcela 2501 4269/5) v izmeri 7361 m2.

Nepremičnina je v lasti Občine Pivka do celote (do 1/1) in se nahaja v poselitvenem območju naselja Pivka (območje stavbnih zemljišč), za katerega je bil izdelan OPPN za večstanovanjska bloka v Pivki EUP PI 12/4 in zahodni del območja EUP PI 12/3. nepremičnina je namenjena gradnji dveh večstanovanjskih blokov s pripadajočimi zunanjimi ureditvami. Stanovanjski sklad Republike Slovenije je v Uradnem listu RS, št. 60/24 objavil Javni poziv za nakup stanovanj in zemljišč za gradnjo stanovanj v letih 2024 in 2025. Občina Pivka je dne 7.5.2025 podala prijavo na omenjeni javni poziv ter poslala ponudbo za odkup navedene nepremičnine, za namen gradnje javnih najemnih stanovanj. Soglasje za prodajo Stanovanjskemu skladu RS za namen gradnje javnih najemnih stanovanj, je podal tudi občinski svet Občine Pivka na 17. seji občinskega sveta dne 10.04.2025, št. sklepa 9000-3/2025.

Nepremičnina je bremen prosta, razen vpisane sledeče izvedene pravice z ID 18479894 - vpisana neprava stvarna služnost za potrebe graditve, postavitve in obratovanja elektronskega komunikacijskega omrežja in pripadajoče infrastrukture ter dostopa do zgrajenega elektronskega komunikacijskega omrežja in pripadajoče infrastrukture, v korist služnostnega upravičenca United Fiber, fiksna infrastruktura, d.o.o..

Vrednost nepremičnine je bila določena s cenitvijo sodno zaprisežene cenilke za gradbeništvo in znaša 478.465,00 EUR. Cena ne vsebuje še 22 % DDV, ki ga plača kupec..

**3. Vrsta pravnega posla in sklenitev pogodbe**

Prodaja nepremičnine se izvede po metodi neposredne pogodbe. Namera je objavljena na podlagi 4. ostavka 54. člena ZSPDSLS-1, ker je pridobitelj oz. kupec nepremičnin Stanovanjski sklad Republike Slovenije, ki je javni sklad in pravna oseba javnega prava. Namera se objavi na spletni strani Občine in se objavi za čas 20 dni (do vključno 23.02.2026).

Po preteku obdobja objave te namere, nameravata Stanovanjski sklad Republike Slovenije in Občina Pivka, skleniti neposredno prodajno pogodbo.

Overitev podpisa prodajalca na pogodbi krije Občina, stroške vknjižbe pa kupec.

**4. Rok za prejem ponudbe ali izjave o interesu**

Nadzorni svet Stanovanjski sklad Republike Slovenije, javni sklad je dne 11.12.2025 sprejel sklep št. 01301-1/2025-14 s katerim soglaša s sklenitvijo prodajne pogodbe za nakup zemljišča s parc. št. 4269/5 k.o. 2501 Petelinje, za skupno ceno 478.465,00 EUR brez 22 % DDV. Šteje se, da je s predmetnim sklepom podana ponudba za nakup nepremičnin iz te namere.

**5. Način in rok plačila kupnine**

Kupnina se plača v 30-ih dneh po izdaji računa.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

**6. Kontaktne osebe:**

Vse dodatne informacije v zvezi z objavljeno namero interesenti dobijo na telefonu: 05 72 10 124 (Emanuela Lenarčič).

**7. Opozorilo glede možnosti ustavitve postopka**

Upravljavec lahko vse do sklenitve pravnega posla prekine oz. ustavi že začeti postopek brez obrazložitve in brez odškodninske odgovornosti.

Občina Pivka in prijavitelj sta dolžna zagotoviti varovanje osebnih podatkov in poslovnih skrivnosti v skladu z Zakonom o varstvu osebnih podatkov (Uradni list RS, št. 94/07 – uradno prečiščeno besedilo) in Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov.

Pripravila: ŽUPAN:

Emanuela Lenarčič Robert Smrdelj